_:n4cc44d6759f04e829b84ca710b9b0492xb0
<http://schema.org/articleBody>
"Vstopili smo v najbolj norčavi čas v letu, ko lahko vsak izkoristi priložnost in postane to, kar želi. Pisani kostumi, raznobarvne lasulje, poslikani obrazi in maske vseh vrst bodo obvezni pripomočki pustne sobote in seveda tudi pustnega torka ...\nDanska je leta 2007 stavila na DQ.Foto: Alesh Maatko\nTudi za Pesem Evrovizije večkrat rečejo, da je pravi cirkus, zato smo si pogledali, katere pustne šeme so v preteklosti zavzele veliki evrovizijski oder. Morda boste med njimi našli kakšen navdih za svoj pustni kostum.\nČe želite takojšnje pozornosti, potem je prava izbira perje. Veliko perja. In pesem Evrovizije ga je marsikdaj ponudila v izobilju. Z rožnatim perjem boste prave kraljice drame, kot je to bila danska predstavnica leta 2007 DQ.\nKdo ne bi hotel vsaj za en dan postati ptica in poleteti med oblake? Vsaj deloma lahko svojo željo uresničite tako, da se vanj oblečete za pusta. Idejo za tak kostum ponuja malteški plesalec iz leta 2010, ki je spremljal pevko Theo Garrett.\nNič manj privlačen pa ni niti kostum metulja. Pravzaprav potrebujete samo njegova krila na posamezen mehanizem odpiranja in zapiranja, kot so ga uporabljale pevke iz skupin 3 + 2, ki je pred osmimi leti na Pesmi Evrovizije zastopala barve Belorusije.\nPirates of the Sea za Latvijo leta 2008.Foto: Alesh Maatko\nVerka SerduchkaFoto: Alesh Maatko\nGotovo ne bo težko najti rdečega suknjiča, bele srajce, rute, škornjev in preveze za oko. Tako se boste lahko hitro našemili v pirate, kakršni so zastopali Latvijo leta 2008. Malo več dela in časa bo z iskanjem piratskih klobukov. In ne pozabite si za pas zatakniti piratske sablje!\nČe želite kaj bolj odbitega, je kostum ukrajinske nogometašice Verke Serduchke prava izbira. Osnovni deli kostuma so sončna očala, velikanska zvezda na glavi, bele nogavice in močno svetlikajoč srebrn kostum. Aja, ne pozabite na močno rdečilo za lica! Ne čudite pa se, če se bo marsikdo spraševal, kaj predstavljate. A to je zato, ker očitno ni oboževalec Evrovizije. Tisti, ki je, pa bo takoj prepoznal, v kaj ste se našemili.\nPust dovoljuje tudi najbolj nore sanje. Mogoče ste si kdaj želeli postati stevardesa ali stevard? Zdaj je pravi čas, da to uresničite. Modro krilo ali hlače in suknjič ter rdeča čepica – tak kostum za stevarda priporočajo Britanci iz skupine Scooch. Imate pa še drugo možnost – povsem rdeč stevardesin kostum, posut s kristali. Za takega so se odločile Sestre, ki so Slovenijo zastopale leta 2002.\nMi smo lahko ponosni na naše Sestre.Foto: Alesh Maatko\nVampirski DJ Bobo (2007)Foto: Alesh Maatko\nKako pa se vam zdi kostum kraljice? V zlatem ogrinjalu boste pritegovali pozornost z vseh strani. Seveda ne pozabite na zlato krono! Za primer vam ponujamo kostum beloruske pevke Angelice Agurbash, ki je nastopila leta 2005.\nKaj pa, če bi se prelevili v zapeljivo Indijanko? Pri tem kostumu je najpomembnejša velikanska perjanica. Taka, kot jo je leta 2012 nosila nizozemska predstavnica Joan Franka.\nRomunski vampir Cezar (2013).Foto: Alesh Maatko\nMarsikoga mika, da bi se prelevil v super junaka, mogoče takega, kakršen je bil plesalec ob albanski pevki Kejsti Tola leta 2009. Tak kostum je primeren za vse tiste, ki želite, da vas nihče ne bi prepoznal.\nNekaj posebnega bi bili tudi, če bi se odločili za kostum gozdne vile. Za tak naraven in pravljičen kostum lahko nekaj idej dobite pri slovaški pevki Kristini Pelakovi, ki je pela na izboru leta 2010 v Oslu.\n\nSporočite nam, katera ideja za pustni kostum vas je najbolj prepričala.\nSe morda iz zgodovine pesmi Evrovizije spomnite še kakšnega zanimivega\nkostuma?\n\nMaske pa niso nujno samo norčave in lepe, lahko so tudi zelo strašljive. Za tako osupljivo grozljive, kot so jih leta 2006 nosili Lordi, boste morali nabaviti penasto gumo za maske, usnje za oblačila, platno za velika netopirjeva krila, veliko dela pa bo tudi za izdelavo čevljev z vrtoglavo peto. A uspeh je zagotovljen – osupnili boste prav vsakogar.\nStrah in trepet - Lordi.Foto: Alesh Maatko\n"
<https://evrovizija.com/takle-mamo-ko-pustne-maske-zavzamejo-veliki-evrovizijski-oder/>